Οι συγκεκριμένοι άνθρωποι και ο χώρος δεν χρειάζονται πολλά για να πεις. Ωστόσο, θα προσπαθήσω να το περιγράψω όσο καλύτερα και σύντομα μπορώ. Ας περάσουμε στο "πεζό" κομμάτι. Το σπίτι είναι πεντακάθαρο, άνετο με μίνιμαλ, ολοκαίνουργια και πανέμορφη διακόσμηση. Το σπίτι όλη τη μέρα μοσχοβολούσε καθαριότητα, η τουαλέτα είναι ολοκαίνουργια και πάντα καθαρή, ενώ ο χώρος είναι "ζεστός" και άνετος. Βρίσκεται δίπλα στη στάση του λεωφορείου ενώ πολύ κοντά έχει εστιατόρια, ταβέρνες, καφέ και φούρνους. Η τιμή του είναι εξαιρετική.
Όσο για τους οικοδεσπότες μου δεν έχω να πω πολλά παρά μόνο το εξής: αν και τόσα χιλιόμετρα από το σπίτι μου, ένιωσα ότι είχα μια οικογένεια που δεν είχα γνωρίσει ποτέ. Η αύρα τους, η ζεστασιά τους, η φιλοξενία τους, οι τρόποι τους και η διάθεση να σε βοηθήσουν σε ότι ζητήσεις είναι πράγματα που δεν τα συναντάς σχεδόν ποτέ. Έχω ταξιδέψει πολύ στη ζωή μου και θα συνεχίσω λόγω δουλειάς να το κάνω. Πουθενά ξανά δεν έχω συναντήσει τόση καλοσύνη μαζεμένη σε ανθρώπους. Και το σπίτι να μην ήταν καλό (που φυσικά είναι) αξίζει και μόνο για τους υπέροχους αυτούς ανθρώπους. Σε εμένα προσωπικά φέρθηκαν σαν να είμαι μέλος της οικογένειάς τους και γι' αυτό θα έχουν πάντα ένα κομμάτι της καρδιάς μου. Σας ευχαριστώ.